khistorydata/jeongjo-sjw-relations huggingface dataset:
정조 18년
以兵曹草記長湍府使徐有和待城門開使之拿來嚴棍事傳于李勉兢曰特敎用棍齋日亦爲而親祭事體何等自別雖非致齋誓戒已過則決知無擧行之理此判堂生疎莫甚之故猶慮其然以過齋後擧行措語下批矣追聞之待城門開指昨日使之拿來亦指已然而決棍則分明擧行云設有已例當從該房微稟況例無可據者乎其在重齋令之道豈可使濫杖者入齋所侍衛之列乎兵曹判書具庠亟施罷職之典
정조 18년
徐榮輔以弘文館言啓曰本館上番校理臣尹悌東下番副校理臣高宅謙俱以宗廟夏享大祭祭官今日議政府肄儀時晝仕出去之意敢啓傳曰知道
정조 18년
徐美修以戶曹言啓曰文昭殿碑閣蠶壇碑閣追慕洞碑閣淨業院碑閣流霞亭依定式發遣本曹郞廳奉審則文昭殿碑閣無頉處蠶壇碑閣女防草二張破傷追慕洞碑閣夫防草一張脫落四面墻垣瓦子庫庫脫落淨業院碑閣樑上塗灰庫庫剝落女夫防草各三張脫落流霞亭庫庫雨漏女防草七張夫防草五張脫落千慕堂庫庫雨漏萬懷堂庫庫雨漏四面墻垣瓦子庫庫脫落南墻四間頹圮分付各該司使之卽速修改之意敢啓傳曰知道
정조 18년
兪漢寧以賑恤廳言啓曰南部鍾峴契任掌朴廷金今月二十八日本洞路傍得一歲遺棄男兒同里居良女白召史欲爲收養朴井契任掌崔漢成今月二十八日本洞路傍得二歲遺棄男兒同里居良女金召史欲爲收養貧不自食皆願受料告于本部自該部同日牒呈故依節目竝爲給料使之乳養之意敢啓傳曰知道
정조 18년
司憲府啓目粘連京畿監司徐龍輔緘辭云云杖一百收贖公罪右律以施行是白乎矣係是二品上裁何如判付啓依允爲旀議減一等爲良如敎
정조 18년
甲寅三月二十九日巳時上御重熙堂禮房承旨入侍時左承旨徐榮輔記事官鄭文始記注官金良倜記事官吳泰曾以次進伏訖上曰禮判來待乎榮輔曰已來待矣上曰禮判取來大明集禮於弘文館考出朝服祭服之冠制卷持入可也賤臣承命出傳與禮曹判書閔鍾顯偕入進伏上曰大明集禮考見乎鍾顯曰考見而只言祭冠朝服冠則無他可考矣上曰予於祭冠一事欲爲釐正者久矣今値大享之時將問於卿等而處之大抵朝士之章服自有國制而近來衣服之侈靡成習實爲痼弊其中朝服祭服尤爲緊重宜有一定之制濟監之黑衫工曹之祭冠設置貢人頒給諸臣實有本意近見陪享執事皆不着官件之頒給別用私制之華美此非但違於禮制亦出於尙侈之一端雖以五禮儀大明集禮等冠服圖說觀之只有祭冠之制隨其品秩梁數之多少差殊而至於朝服旣無冠樣之提及者以此推之冠制似無朝服祭服之別焉然則朝服冠之通用於祭服可知此非特禮說明有所據且況爲省弊祛侈之一道乎至若笏之用牙用木亦隨職品之崇卑今則微官庶僚亦皆捨木取牙豈不欲復舊制而如是之際易致騷擾姑不申明古制而諸臣中亦豈無意於守法而拘於駭俗不能爲之如此之人隨意遵法無所不可矣鍾顯曰此不但省弊亦合於典禮聖敎之下不勝欽仰矣上命榮輔書傳敎曰今日之弊習莫甚於衣章之侈汰儀文之浮靡雖似二岐其歸一也禁侈則自可祛靡一朝固難反古近來綃袍絛帶纓靴之飭令蓋欲取次省約以求其慣於眼計有餘之效且以大享時服色言之記昔予以亞獻陪享之時卿宰享官多用工曹之冠濟監之衫今則引儀奉俎官亦且恥不着焉者可見侈汰之日痼至於祭冠則尤涉浮靡大明集禮五禮儀之所不載而俗制紕繆以金冠漆冠分用於朝服祭服者旣乏意義之明證況於通編有通用之法式者乎自今大享獻官以下惟上衫之紅羅靑羅外冠裳竝通用而官給之件亦當自如朝服陪從者仍着其冠黑團領先詣者換着官件攝行則雖大官獻官用官件俾滌弊習今享卽令初獻以下皆着官件笏之用牙用木亦有等級而今反通用觀於此在侈邊則通用而不通用在不侈邊則不當通用而通用事無謂孰甚於此當一例復古而定品分執還或相妨姑不指一申禁堂下官之朝服祭服欲執木笏者皆令從便事令禮曹知悉敎鍾顯曰此傳敎卽爲知委於各司而妙香山酬忠寺致祭宣額時禮郞之下去徒貽列邑廚傳之弊兼史之受由在道內近邑者使之進去慈山府使爲預差事自卿曹卽速行會香則禮吏陪往可也仍命退諸臣以次退出
정조 18년
甲寅三月二十九日初更上御重熙堂右承旨入侍時右承旨李勉兢記事官鄭文始記注官金良倜記事吳泰曾以次進伏訖上曰坡州牧使入侍賤臣承命出傳與坡州牧使偕入進伏奏職姓名上曰汝曾經法聖乎宅鎭曰然矣上曰今見全羅監司狀本法聖漕船十隻致敗於法聖不遠之地此由於不善擧行之致爾能詳知其事實乎宅鎭曰今番事雖未詳聞而大抵畿內浦口水道年年變改而列邑立栍護送專不致察此爲痼弊矣上曰汝當延命於畿營此後畿營若不善擧行則道伯難免重勘以此筵敎傳之可也上曰汝能善於兩年漕運爲之嘉尙而坡州亦稱難治下去善爲之宣諭則除之上曰新除授兵曹判書待下批牌招傳授命召出榻敎仍命退諸臣以次退出
정조 18년
行都承旨鄭大容齋宿左承旨徐榮輔齋宿右承旨李勉兢齋宿左副承旨徐美修齋宿右副承旨兪漢寧齋直同副承旨李魯述齋直注書鄭文始差祭李垿差祭假注書黃基天齋宿李勉昇齋直事變假注書尹濟弘仕
정조 18년
徐榮輔啓曰大提學洪良浩牌不進推考傳旨今方捧入而祭文製進一時爲急如是違牌事甚未安更卽牌招何如傳曰允
정조 18년
傳于徐美修曰有司堂上入侍
정조 18년
吏曹口傳政事洪檍爲分內醫提調
정조 18년
傳于鄭大容曰都承旨左承旨入侍
정조 18년
以禁府都事望筒傳于鄭大容曰首犯之試官夤緣倖會乍罷旋敍以同罪之人尙在罪中事甚斑駁應辦禁亂官被罪兩人罪名分揀此窠甄擬今秋監試仍差禁亂官使之贖罪一有不謹則加等之律焉敢逭也以此分付
정조 18년
吏曹口傳政事以宋景載鄭持容爲禁府都事禁府都事李祉亨司宰主簿李喆祚相換
정조 18년
傳于李勉兢曰戶曹判書入侍
정조 18년
注書李垿差祭代李勉昇爲假注書
정조 18년
鄭大容啓曰假注書李勉昇時無職名令該曹依例付軍職冠帶常仕何如傳曰允
정조 18년
注書鄭文始差祭代黃基天爲假法書
정조 18년
鄭大容啓曰假注書黃基天時無職名令該曹依例付軍職冠帶常仕何如傳曰允
정조 18년
有政吏批判書金思穆進參判丁範祖在外參議鄭致淳進行都旨鄭大容進以鄭昌順爲兵曹判書李彙爲禮曹佐郞李秉淳爲濟用判官李承默爲尙瑞副直長
정조 18년
徐美修啓曰兵曹判書鄭昌順牌不進推考傳旨今方捧入而命召傳授一時爲急更卽牌招何如傳曰允
정조 18년
兵批判書鄭昌順進參判林蓍喆病參議金履翼病參知閔昌爀入直左副承旨徐美修進以李晉秀閔亨默爲宣傳官
정조 18년
兵曹口傳政事鄭周誠爲宣傳官
정조 18년
李魯述以義禁府言啓曰再明日擧動時各差備都事當爲備員出使都事李祉亨令該曹口傳相換都事盧橚與同義禁柳焵有四寸娚妹應避之嫌都事申翼顯方在拿處中竝改差亦令該曹口傳差出以爲分排之地何如傳曰允
정조 18년
昌城尉黃仁點疏曰伏以臣見差宗廟夏享大祭獻官預差而臣之風頭苦證自來貞疾越自日前已有闖發之漸猶不至委痛故昨於肄儀强力進參矣纔歸私次證勢益添頭面浮高有若風丹頷頦刺痛殆甚腫核叫頓牀席不省人事雜試鍼藥有加無減此際又伏奉陞實之命臣惶悶迫隘罔知攸措仍伏念我殿下以冞篤之孝盡如在之誠殿陞深夜親受誓戒淸廟經宿躬行裸鬯凡在臣隣孰不讃仰祗承伏況臣受恩如天圖報無地筋力奔走素所自勉而天不從欲賤疾適苦自力駿奔實無其望撫躬自歎生不如死左右思量萬不獲已玆敢冒入文字仰瀆崇嚴伏乞聖慈俯賜矜諒亟命攸司改差臣獻官之任仍治臣瀆撓之罪以重祀典以安賤分千萬幸甚云云答曰省疏具悉疏辭許令該曹付標
정조 18년
甲寅四月初一日辰時上御重熙堂都承旨左承旨有司堂上入侍時行都承旨鄭大容左承旨徐榮輔記事官鄭文始記注官金良倜記事官吳泰曾有司堂上鄭民始戶曹判書沈頤之京畿監司徐龍輔以次進伏訖上曰兵判望中鄭好仁分揀添書以入事分付銓曹賤臣承命出傳上命書傳敎曰再明日親享時東西陪班享班首大臣當爲進參雖難徹宵在班如可强力自量參班事遣史官傳諭于領議政領府事如或淸齋以待則陪享無所不可此意亦令史官傳諭于朴判府事上敎民始等曰開城府六百餘戶之燒燼聞極驚慘人物幸得無事關係民事豈可以齋日遲滯其恤典乎卿等考見前例以入民始等曰前例考出以入矣上曰副司果徐有聞入侍賤臣承命出傳偕入進伏上命榮輔書傳敎曰觀此松留狀聞中被燒民戶之數豈勝矜惻失所號泣之狀如在目中取考癸酉謄錄戶數及致傷數爻相符恤典及穀物移轉身布軍役限年減給竝依癸酉年例爲之嚴飭守臣別加顧恤斯速展居後形止狀聞事令廟堂分付言念許多民人之露處彷徨何論前例之有無副司果徐有聞開城府慰諭御史差下將此傳敎辭意曉諭慰撫以來上敎有聞曰爾其馳往開城府以此傳敎布告于被燒民人等處結構之道奠接之策各別申飭於留守俾無一夫一婦失所之患可也上敎龍輔曰法聖漕船十隻之致敗丁亥後初有之事昨聞前法聖僉使趙宅鎭所達京畿地方之行船尤難於海道全由於列邑立栍護送等節稽緩之致云此後此船到畿內不能利泊則畿伯當嚴勘卿其預爲申飭於列邑時或摘奸俾無如前之弊可也頤之曰祭冠祭服事有區區所懷敢此仰達矣近來祭服祭冠多取用私儲之故臣曹亦不如數造備者厥惟久矣昨日傳敎頒下之後嚴飭工曹濟用監冠與服一依諸享官近侍諸執事數使之備待而入染縫造之際恐有未及之際恐有特以令甲之初故皆用官給之件臣實仰聖意有在而目今事勢誠難周旋一依昨下傳敎朝服參班者仍用金冠團領參班者皆用官給之件則似有推移之道庶無窘速之患而處分之下臣不敢遽然仰請矣上曰依爲之出榻敎上曰未肅拜宣傳官改差令該曹口傳差出出榻敎命退諸臣退出
정조 18년
行都承旨鄭大容齋宿左承旨徐榮輔齋宿右承旨李勉兢齋宿左副承旨徐美修齋直右副承旨兪漢寧齋宿同副承旨李魯述齋直注書鄭文始差祭李垿差祭假注書黃基天齋直姜浚欽齋宿事變假注書尹濟弘仕
정조 18년
以香室宗廟夏享大祭受押單子傳于徐榮輔曰親押明日出宮時當於仁政殿月臺爲之
정조 18년
以香室永寧殿攝行祭受押單子傳于徐榮輔曰親押
정조 18년
傳于鄭大容曰右承旨同副承旨入侍
정조 18년
傳于徐榮輔曰都承旨左承旨入侍
정조 18년
傳于李魯述曰京畿監司入侍
정조 18년
傳于徐美修曰明日出宮門路以萬安門爲之
정조 18년
傳于徐美修曰明日出宮由敦化門還宮由弘化門該房知悉
정조 18년
傳于鄭大容曰發遣吏郞諸執事淸齋與否摘奸以來
정조 18년
鄭大容啓曰明日大駕詣宗廟入齋室後王大妃殿惠慶宮問安何承旨進去乎敢稟傳曰同副承旨進去
정조 18년
李勉昇差祭代姜浚欽爲假注書
정조 18년
徐美修啓曰假注書姜浚欽時無職名令該曹依例付軍職冠帶上仕何如傳曰允
정조 18년
以京畿監司徐龍輔狀啓華城城役所用材木所載船人命拯救事傳于徐榮輔曰尹成孫之拯活極爲可嘉況城役所用乎成孫帖加今日內成給船制利於駕海則豈有如許之事乎馬梁事纔聞而瑞山又如此大抵忠淸水使擧行之慢忽與貽弊之不禁洞燭久矣姑難臨陣易將尙此含垢則竝與駕海之節不謹乃爾先令廟堂嚴飭該閫以城役輸材時拯救者雖未滿法典內名數必爲狀聞事分付畿湖道臣而馬梁船拯救時亦有別般出力人乎此則問于本府使之探問狀聞湖西輸材何當竣事乎兵防船之屢次往來實屬憫念分付華城留守講究分力賃載之方期於斯速畢泊事使之知悉
정조 18년
鄭大容以吏曹言啓曰今此宗廟永寧殿夏享大祭諸執事中時無職名人員令該曹口傳付軍職何如傳曰允
정조 18년
徐美修以都摠府言啓曰今日入直內三廳武兼禁事及軍兵等當爲中日習射而宗廟夏享大祭親祭齋戒相値不得爲之之意敢啓傳曰知道
정조 18년
徐美修以禁衛營言啓曰今四月初三日宗廟擧動時依兵曹節目斥候十四處哨官十四員出番鄕軍五十六名伏兵六處哨官六員出番鄕軍二十四名竝爲嚴飭定送率領把守而初四日還宮後依例撤罷之意敢啓傳曰知道
정조 18년
徐美修以一所巡廳言啓曰去夜二更四點量巡到集春門摘奸後問軍號則守直軍十名無一人應對故査問其委折則入直哨官初不頒布而致此云守衛重地有此疎虞事未前聞萬萬駭然當該入直哨官令攸司照法嚴繩不能檢飭之大將不可無警何以爲之之意敢啓傳曰知道草記巡將雖主之執捉監軍之所爲云不於西營廣智營執頉獨於集春門吹覓者欲修協陽門事僚員之嫌乎年少輩擧措塞心不但方長不折亦近於臆逆監軍田德顯姑不處分限三十日監軍差定訓禁營所管執捉然後令兵曹草記分揀無論如此如彼監軍所捉之事巡將則不捉乎亦可駭然限三日發巡可也
정조 18년
甲寅四月初二日卯時上御重熙堂右承旨同副承旨入侍時右承旨李勉兢同副承旨李魯述假注書黃基天記注官金良倜記事官吳泰曾以次進伏訖上命讀公事書判付訖命退承史以次退出
정조 18년
甲寅四月初二日辰時上御重熙堂都承旨左承旨京畿監司入侍時行都承旨鄭大容左承旨徐榮輔記事官鄭文始記注官金良倜記事官吳泰曾京畿監司徐龍輔以次進伏訖上曰園幸時作路若自衿川爲之則非但道里稍近於果川治道平坦民力亦不及於果川之浩多云然否龍輔曰臣於日前已送偏裨看審刑便仍爲圖形以來則治道凡百倍減於果川云矣上曰然則治道凡節預爲留意爲之也龍輔曰園行沿路地方中果川境內嶺路旣峻橋梁且多每當幸行之時下情已不勝惶悶而且於治道之際民力倍入自上深軫此弊屢動商度便否之命前後道臣皆以衿川路程之便好已有所陳達而臣於今番巡審之路亦爲看審刑便非但道里遠近之無甚懸殊地旣坦夷路且平闊以此爲定無容更議明年幸行時擧行諸節旣承筵敎內衙修理及道路除治等節不可不及今擧行而所入財力絶無區劃之道聞關西南塘城築城餘錢尙餘一萬三千餘兩云姑先取用儘合事宜故敢此仰達矣上曰依爲之出擧條仍命退諸臣以次退出
정조 18년
行都承旨鄭大容隨駕宿左承旨徐榮輔隨駕宿右承旨李勉兢隨駕宿左副承旨徐美修隨駕直右副承旨兪漢寧隨駕直同副承旨李魯述隨駕宿假承旨李羽晉守宮直注書鄭文始差祭李垿差祭假注書黃基天隨駕宿姜浚欽隨駕直事變假注書尹濟弘守宮直
정조 18년
徐美修啓曰司僕內乘來言捲簾取稟傳曰捲三面
정조 18년
徐榮輔啓曰禮貌官來言百官稟旨就次傳曰知道
정조 18년
李魯述啓曰臣魯述以王大妃殿惠慶宮問安進去下直之意敢啓傳曰知道
정조 18년
徐美修以兵曹言啓曰依下敎武藝別監等處饒氣之意敢啓傳曰知道
정조 18년
徐美修以壯勇營言啓曰依下敎本營隨駕槍劍軍等處饒氣之意敢啓傳曰知道攔後軍一體爲之可也
정조 18년
徐美修以壯勇營言啓曰本營隨駕槍劍軍饒氣次分給草記批旨內攔後軍一體爲之事命下矣攔後軍等處饒氣次一體分給之意敢啓傳曰知道
정조 18년
徐美修以訓鍊都監言啓曰依下敎挾輦軍等處療氣之意敢啓傳曰知道
정조 18년
徐榮輔啓曰王大妃殿惠慶宮夕問安何承旨進去乎敢稟傳曰右副承旨進去
정조 18년
兪漢寧啓曰臣漢寧以王大妃殿惠慶宮問安進去下直之意敢啓傳曰知道
정조 18년
宗廟大享大祭親行敎是時報府亞獻官行判府事金憙終獻官光恩副尉金箕性進幣瓚爵官吏曹判書金思穆奠幣瓚爵官吏曹參議鄭致淳薦俎官戶曹判書沈頤之禮儀使禮曹判書閔鍾顯典祀官奉常正金熙朝廟司令鄭昌期宮闈令尙膳崔鳳佐宮闈令尙膳金允謙宮闈令尙膳金完碩宮闈令尙膳曺壽喆宮闈令尙膳李元喆宮闈令尙膳金始采堂上執禮行副司直尹行任堂下執禮正言李肇源第一室執尊校理尹光普第二室執尊副司果沈興永第三室執尊副司果尹序東第四室執尊獻納沈鏗第五室執尊副司果權坪第六室執尊副司果申大尹第七室執尊副司果柳頤玄第八室執尊執義崔重圭第九室執尊掌令洪克浩第十室執尊副司果李景溟第十一室執尊副司果魚錫齡第十二室執尊副司果張星顯第十三室執尊副校理高宅謙第十四室執尊副司果徐有鍊第一室大祝兵曹正郞洪大協第二室大祝副司果崔獻重第三室大祝司僕正尹羽烈第四室大祝副司果洪秀晩第五室大祝掌令吳泰賢第六室大祝校理尹悌東第七室大祝副修撰朴崙壽第八室大祝副司果李翊模第九室大祝副司果李儒修第十室大祝直講李貞運第十一室大祝修撰鄭東觀第十二室大祝兵曹正郞尹魯東第十三室大祝副司果李相璜第十四室大祝奎章閣待敎李存秀第一室祝史副司果尹益烈第二室祝史副司果朴吉源第三室祝史副校理沈奎魯第四室祝史副司果李東冕第五室祝史副司果任希存第六室祝史副司果南履翼第七室祝史吏曹正郞李允行第八室祝史副司果鄭魯榮第九室祝史兵曹佐郞李重蓮第十室祝史副司果安廷善第十一室祝史副司果崔時淳第十二室祝史持平鄭晩錫第十三室祝史副司果李義甲第十四室祝史典籍韓用鐸第一室齋郞宗簿正尹寅基第二室齋郞副司果韓致應第三室齋郞副司果姜儐第四室齋郞副司果金熙華第五室齋郞兵曹佐郞柳師模第六室齋郞副司果李升運第七室齋郞副司果沈鎜第八室齋郞副司果李廷顯第九室齋郞副司果閔師宣第十室齋郞兵曹佐郞申龜朝第十一室齋郞持平申光岳第十二室齋郞吏曹正郞李元八第十三室齋郞副司果金熙采第十四室齋郞注書鄭文始第一室捧俎官戶曹正郞鄭東敎第二室捧俎官副司果宋持敬第三室捧俎官尙衣僉正洪守榮第四室捧俎官儀賓都事鄭致綏第五室捧俎官戶曹佐郞林秉遠第六室捧俎官副司果李弘源第七室捧俎官副司正洪樂俊第八室捧俎官副司正徐俊輔第九室捧俎官副司正李勉昇第十室捧俎官副司正具得魯第十一室捧俎官副司正洪命周第十二室捧俎官副司正尹致永第十三室捧俎官副司正曺錫中第十四室捧俎官副司正宋冕載盥洗位副司果權晙盥洗位典籍孔胤恒爵洗位副司正韓耆裕爵洗位典籍金裕己亞終獻盥洗位副司正李致祜掌牲令典牲主簿張僴協律郞掌樂正李遇濟贊者引儀金東覽贊者引儀李命心謁者引儀任希澤謁者兼引儀尹夔欽贊引兼引儀許㬘贊引假引儀張思恭祭監監察李德升金履恭七祀獻官漢城府庶尹曺翬振祝史副司正李東萬齋郞副司正洪時濟功臣位獻官繕工副正洪載淵祝史校書副正字趙萬元齋郞副司正李允謙
정조 18년
甲寅四月初三日卯時宗廟擧動入侍時行都承旨鄭大容左承旨徐榮輔右承旨李勉兢左副承旨徐美修右副承旨兪漢寧同副承旨李魯述假注書黃基天姜浚欽記注官金良倜記事官吳泰曾一提學鄭民始檢校直提學徐有防檢校直閣南公轍待敎李存秀以次隨駕上具遠遊冠絳紗袍乘輿出萬安門御仁政殿月臺大次榮輔跪進香祝上親押訖敎曰香室守僕凡幾人乎榮輔曰原數只三人矣上曰若出使數處時則必有苟艱之患此後則凡於數處出使時以政院禮房首書吏假守僕差定擧行事書揭香室上曰七祀傳香不必下階行之此後則與太廟傳香同行於臺上而但立傳跪傳各異其儀可也少頃上乘輿出仁政門降輿乘輦出進善門敦化門敎美修曰東西班班首爲誰美修曰東班金判府事爲首西班左參贊洪秀輔爲首矣上曰左議政與朴判府事何爲不參陪班擧動事體何等至重則身爲大臣無端不參而只使正卿爲班首此何禮也大臣事誠慨然矣招致政府及樞府錄事問其委折以奏美修回奏曰左相以爲狗馬之疾實難跨馬隨班故不得已先詣祗迎所云朴判府以爲淸齋未久故不敢遽然入參陪班而欲竢今日之暮然後乃參享班伏計云矣上曰陪班則以不潔不參而享班則雖不潔亦可參乎朴判府必有所知之禮而然矣須更問以來美修回奏曰朴判府以爲迷劣之見竊謂若待今日之暮則其爲不潔似異於朝前故不得參陪班云矣上詣宗廟洞口降輦乘輿入廟門詣齋室改具冕服詣東神門外就板位行四拜禮仍入東神門上曰諸執事俯伏之際太欠濟濟古稱習容觀則諸執事何不私習以來耶仍詣廟內奉審訖詣省器位省器出東神門詣永寧殿就板位行四拜禮詣殿內奉審訖詣省器位省器訖還詣齋室改具遠遊冠絳紗袍詣省牲位省牲上曰太廟一室入羊豕幾首各室所入牛凡爲幾首乎親享時則何如攝行時則何如竝爲書入上曰俄見廟內守僕有揮扇者廟司令誰也汰去揮扇守僕知名以入上曰作門之內有執棍往來者似是兵曹所屬而咫尺帳前豈可任意出入乎當該郞廳汰去事過後令兵判決棍上曰守僕搖扇不是大罪廟司姑爲分揀可也上曰捧俎官進前祭報府入之捧俎官鄭東敎等以次進前上曰第七室以下捧俎官各奏姓名洪樂浚等各奏姓名上曰今見洪樂浚洪命周具得魯趨走俯伏等節全欠敬謹今夜行祀時令祭監監察察其步趨若有稽慢之事則使之呈課令該府拿問堂后罰番過三朔後出送上曰宋冕載曺錫中見漏於今番翰薦可謂冤矣省牲訖還詣齋室上曰禮判奉常提調典牲提調堂上執禮入侍賤臣承命出傳與禮曹判書閔鍾顯奉常提調徐有防典牲提調李得臣堂上執禮尹行任右承旨徐榮輔偕入進伏上曰予於笏記有釐正者禮判讀奏可也鍾顯讀笏記至毛血盤節次上曰此不只以小註書笏記而已此後則獻官降復位前先呼祝史撤毛血盤授齋郞節句行禮禮始於迎神八成則似好以此定式招致典樂樂章如例奏之而切勿遺漏一字亦勿遲緩事嚴飭可也至於擩於脂節次薦俎官入門之際卽呼而亞終獻奠酌速速擧行駿奔之節竝令如禮事禮判申飭可也上敎有防曰典牲寺犧牲數爻謄來乎有防曰謄來而牛之四首親與攝一也而攝行時則只羊豕之數差減於親享時矣上曰功臣位若非親祭則只冬享乎鍾顯曰然矣上曰各室俯伏興卽卽呼之行禮時申飭通禮院百官行禮勿爲參差如禮擧行可也上曰羊則此後親享時以攝行禮定數用之似好非敢節省儀文也羊非我國所産則其在億萬年悠久之道宜有一定之制矣有防曰聖敎誠然而羊則雖減數果無不足之患矣上曰奉常提調與典牲提調詣典祀廳看檢可也上曰犧牲貢物價爲幾何得臣曰牛則一首價米二十五石羊則一口或二十石或十五石猪則一口爲六石矣上命諸臣先退上曰廟司入侍賤臣承命出傳與宗廟令柳謐偕入進伏上敎謐曰鍮器時時磨滌乎謐曰然也上曰數數爲之可也上曰守僕講陳設圖近每爲之乎謐曰爲之矣上曰若思汝父汝豈泛然乎人家子弟固不及於父兄而今日觀守僕搖扇等事汝不如爾父矣此後則各別着念也爾雖無失僚員與守僕輦若有慢忽之事則汝皆當之以此知悉仍命退諸臣以次權退
정조 18년
行都承旨鄭大容坐左承旨徐榮輔坐右承旨李勉兢坐左副承旨徐美修坐右副承旨兪漢寧坐直同副承旨李魯述坐直注書鄭文始病李垿病假注書宋冕載仕曺錫中仕直事變假注書尹致永仕
정조 18년
大殿王大妃殿惠慶宮中宮殿內閣政院玉堂藥房朝廷二品以上六曹堂上兩司長官翌日問安答曰知道
정조 18년
徐榮輔啓曰司僕內乘來言捲簾敢稟傳曰捲三面
정조 18년
徐榮輔啓曰大司憲趙宗鉉執義崔重圭掌令洪克浩吳泰賢持平鄭晩錫申光岳呈辭監察茶時之意敢啓傳曰知道
정조 18년
徐榮輔啓曰禁衛營將官來言今日本營軍兵日次私習云矣敢啓傳曰知道
정조 18년
徐榮輔啓曰御營廳將官來言今日本廳軍兵日次私習云矣敢啓傳曰知道
정조 18년
徐榮輔啓曰來初五日朝參日次矣敢稟傳曰停
정조 18년
傳于鄭大容曰都承旨禮房承旨入侍
정조 18년
注書鄭文始李垿病代以宋冕載曺錫中爲假注書
정조 18년
徐榮輔啓曰假注書宋冕載曺錫中時無職名令該曹依例付軍職冠帶常仕何如傳曰允
정조 18년
徐榮輔啓曰卽者校理尹悌東以其親病陳疏徑出原疏纔已捧入矣所當捧禁推傳旨而此與無端徑出有異推考警責玉堂上下番俱空事甚未安校理尹光普副校理高宅謙沈奎魯修撰鄭東觀副修撰朴崙壽竝卽牌招推移入直何如傳曰允
정조 18년
徐榮輔以檢校直閣意啓曰夜間閣內諸處無事之意敢啓傳曰知道
정조 18년
傳于徐榮輔曰兼敎授一窠之屬之禁漏官以爲通仕路階梯蓋以禁漏官之所食至殘所役則至鉅所關至重特加軫念而然也今聞名雖特屬未必以勤仕中爲之者是豈制法之意乎此後禁漏兼敎授以禁漏入直勤仕計日居首者依圖畫署兼敎授例啓聞付祿以此下敎揭板渠廳若或違越則當該干囑之人令該曹照法嚴治堂上當施違令之律以此定式
정조 18년
以開城府慰諭御史徐有聞狀啓帶率軍官李石求終不來現其罪狀令有司稟處事傳于徐榮輔曰啓下口傳焉敢若是所爲萬萬驕妄嚴飭該曹起送俾無未及於復命前事回諭
정조 18년
徐美修以備邊司言啓曰卽見忠淸監司李亨元狀啓則以爲本道還穀自來不敷只以應分之數實無排巡之道各樣還軍餉及濟民穀留庫中限七千石特許加分事請令廟堂稟處矣湖西還分各穀與民戶較量太不相當毋論豐歉輒請加分便成前例依狀請許施而畢分後從實數登聞之意分付何如傳曰允
정조 18년
徐美修以備邊司言啓曰卽見平安監司李秉模狀啓則以爲方春民勢或有艱乏之慮長夏農糧尤係勸課之政各邑鎭餉還留庫中特許加分則酌量分俵分給實數待其畢糶登聞事令廟堂稟旨分付爲辭矣當此農作方張之時留庫中略綽加分以爲種子農糧之資係是不可已之事依狀請許施何如傳曰允
정조 18년
行判中樞府事朴宗岳箚曰伏以日吉辰良親祼利成聖慕克伸玉體萬安區區拚祝曷有其極伏念臣愚迷鈍拙未及周思自速罪戾致勤嚴敎隕越震懼靡所容措噫親享事體何等重大而臣忝居大官爲百僚之首而動駕之日未參陪班其何以董飭群工乎臣之塵刹報效惟在筯力奔走而如此應行之節莫能行之辜恩負國乃至於此伏況聖諭之前期誕下不啻丁寧者乎臣未能仰體有此孤負究厥罪狀萬隕猶輕猥被聖度之包荒縱免嚴誅之亟降而在臣私心則分義掃如矣惶愧益甚矣宜卽自引而親享隔宵不敢言私今始短箚自列伏乞聖門亟下威罰以爲不職者之戒幸甚幸甚取進止答曰省箚具悉卿懇聞旣淸齋俾參享班卿以依此爲之附對於史官之回矣況行路陪班雖未入闕者例皆不拘者乎若如卿昨日所對則是謂陪班用齋享班不當用齋也此非一時奏對之錯誤卿之發此言豈理也哉肅穆之地難以辭令煩絮姑且含默以還自昨至今反復硏究理會不得此等處不可以大官有所一味慰藉矣然卿對寧出於戲耳必有別般所知之禮義而然歟卿須勿辭仍傳于徐榮輔曰此批答遣史官傳諭
정조 18년
議政府左議政金履素箚曰伏以祼鬯利成景貺滋臻鑾輿穩旋玉體冞康臣民慶忭曷有其極仍伏念臣於昨日適因先詣未克隨駕至伏承誨責之敎愧懍震越罔知措躬之所也廟享動駕事體至重班行陪從義分當然而第臣狗馬之疾從前無以自力於跨馬隨班故昨亦不得不冒生先詣之計而每當動駕輒事煩請反涉瀆屑之歸未及經稟率爾徑往以致祗迎之曠闕班儀之草率由前則跡犯占便由後則罪在輕遽事事顚錯自速嚴敎難貸之罪不敏之辜方且自訟之不暇顧何以一日冒據具瞻之地董飭百僚之怠慢乎伏乞聖明亟賜處分治臣占便輕遽之罪以肅朝綱以安賤分不勝大願昨於嚴敎之下何敢晷刻晏然而陪享隔夕瀆擾是懼惶隕縮伏泯默經宵今始短箚自引稽緩之極尤增死罪取進止答曰省箚具悉卿懇卿前有下位僚相之時亦且押班則莫重大享盛禮東班隨駕替使正卿爲首所惜者國體況不稟不箚不待特敎而時任闕參於例亦未聞之昨日傳諭出於尊朝廷之意卿當知非而樂聞有此尋箚添一酬應揆以義分抑恐不然卿須勿辭視事仍傳于徐榮輔曰此批答遣史官傳諭
정조 18년
甲寅四月初四日子時宗廟夏享大祭入侍時行都承旨鄭大容左承旨徐榮輔右承旨李勉兢左副承旨徐美修右副承旨兪漢寧同副承旨李魯述假注黃基天姜浚欽記注官金良倜記事官吳泰曾提學鄭民始檢校直提學徐有防檢校直閣南公轍待敎李存秀以次侍立上具冕服入就板位禮儀使啓請行祀上行四拜禮詣第一室神位前三上香執瓚灌地次詣各室如初禮降復位薦俎官戶曹判書沈頤之進詣各室以次薦俎訖上詣第一室行初獻禮次詣各室行禮如初訖降復位上曰諸獻官須濟濟駿奔入戶出戶之際愼勿遲緩上曰同副承旨往見功臣位行祀左副承旨往見七祀位行祀上曰領相及領府事處以卽爲退休之意遣史官傳諭亞獻官判府事金憙終獻官光恩副尉金箕性以次進詣各室行亞終獻禮還復位上行四拜禮訖詣飮福位飮福訖上命榮輔曰姑留見撤饌後入來可也仍詣望燎位燎訖通禮跪告禮畢上還御望廟樓敎勉兢曰修掃廟中各別精潔無欲速還也上曰實注書往見廟內撤巾俎幾何而來也文始回奏曰已過半矣少頃上改具遠遊冠絳紗袍乘輿出廟門降輿乘輦入弘化門由明政門交泰門還內諸臣以次退出
정조 18년
甲寅四月初四日辰時上御重熙堂都承旨左承旨入侍時行都承旨鄭大容左承旨徐榮輔記事官鄭文始記注官安經心記事官吳泰曾以次進伏訖上曰昨日捧俎官洪樂俊具得魯洪命周自政院招致行步趨走之節後勿如是之意嚴飭可也命大容榮輔等書公事判付訖仍命退承史以次退出
정조 18년
行都承旨蔡弘履未肅拜行左承旨李集斗未肅拜右承旨洪仁浩未肅拜左副承旨南公轍未肅拜右副承旨鄭致淳未肅拜同副承旨閔昌爀坐直注書鄭文始仕直李垿病假注書未差事變假注書未差
정조 18년
藥房提調鄭昌順副提調鄭大容啓曰淸廟親享夏禴禮成徹宵將事侵曉回鑾伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿惠慶宮氣候何如臣等不任區區伏慮敢來問安竝此仰稟答曰知道
정조 18년
閔昌爀以都摠府言啓曰今日入直內三廳武兼禁軍及軍兵等中日習射請出標信傳曰知道
정조 18년
閔昌爀啓曰禁衛營將官來言今日本營軍兵日次私習云矣敢啓傳曰知道
정조 18년
閔昌爀啓曰御營廳將官來言今日本廳軍兵日次私習云矣敢啓傳曰知道
정조 18년
閔昌爀啓曰今日次對兩司當爲進參除在外外呈告人員竝卽牌招何如傳曰允
정조 18년
傳于閔昌爀曰大臣備局堂上引見
정조 18년
尹濟弘拿處代以尹致永爲事變假注書
정조 18년
閔昌爀啓曰事變假注書尹致永時無職名令該曹依例付軍職冠帶常仕何如傳曰允
정조 18년
傳于閔昌爀曰都承旨許遞前望單子入之待下批牌招察任
정조 18년
承旨前望單子入之洪明浩落點
정조 18년
吏批口傳政事大司成單鄭大容
정조 18년
傳于閔昌爀曰都承旨許遞
정조 18년
以南海縣安置罪人金種秀荐棘傳旨傳于閔昌爀曰明其罪暴其心六字卽抵辟與不抵辟之究竟法也近來聲討之說非不多也爲說復爲殆涉徒仰容口如是而謂之明其罪可乎至於暴心一款設有可暴之端除非其家之人孰知腔裏本情而鳴冤乎然則未明其罪不暴其心者將何以輕先置法乎雖於下賤至微之類猶捧侤音然後考法定罪彼雖無狀卽曾參大官之列者乎爲彼之計惟有致之司敗考覈情實而身犯惡逆外勿鞫載於法典旣不得執跡而用律則雖謂之止此足矣可也此傳旨姑爲置之更待處分
정조 18년
右承旨李勉兢左副承旨徐美修右副承旨兪漢寧同副承旨李魯述啓曰臣等卽伏見傳敎下者有安置罪人金鍾秀荐棘傳旨姑爲置之更待處分之敎臣等聚首愕眙實不勝憂歎之至噫鍾秀之罪固宜當日置辟快定國是而以其名在大官之故漸次加律自致遷就至今偃息已切憤菀豈意傳旨姑置之命遽下於群情顒竢之日乎鍾秀疏中滿紙不忍之忍言自其口說出自其手書納者不待考覈已是渠之斷案而執跡論心綻露無餘肺肝如見更有何其罪之不明而其心之可暴乎今乃於累日留中之餘室以止此足矣爲敎殆若以善地安置之律爲足以當其罪者然此不但爲目下失刑之大者竊恐人心由此而日益玩愒世道由此而日益註誤實有將來無窮之慮亦非生道殺人之義也飭禁之下雖不得不頒布而忠憤所激相率聯籲伏願收還俄下傳敎使當施之律得以快施焉惶恐敢啓答曰匪吝於彼不問則不可施法且問之爲難也人亦近甚朽誖難保其眞無可暴之心往往有失其常度處又安知無未盡明之罪乎罪疑寧失於不經豈或泛然商量而有今日處分乎
정조 18년
持平鄭晩錫正言李肇源啓曰臣等於荐棘罪人金鍾秀傳旨置之之命不勝愕眙之忱敢效爭執之義言拙誠淺不能格天不徒未蒙允可乃及荐承問備臣等滿心悚惡無地自容又不得卽地引避壞了臺體以此以彼其何可一刻晏然於臺次乎請命遞斥臣等之職答曰曰宥曰殺之義靳之爭之不害爲兪咈各當一時問備不過匪怒豈可以此引嫌勿辭亦勿退待
정조 18년
持平申光岳啓曰臣於荐棘罪人金鍾秀加律之請與諸僚齊聲仰陳言纔脫口誠未格天不但未承允兪之音至有諸臺重推之命臣亦同陳所懷義難幸逭以此情踪其何敢獨自晏然於臺次乎請命遞斥臣職答曰雖緣於生疎隨衆起伏不發一言者與沈奎魯等無異苟欲承順卽當承順不然則名以言官口將言而趑趄竟歸禁默之科貽羞甚矣古有辱臺之律爾何敢辭乎特以生疎之致姑爲參酌爲先施以刊削仕籍拔去臺望之典三司旣詣閤外請對而一邊捧入避嫌政院事萬萬駭然苟欲如是雍容則初何以小大紛聒及今稍久之後微覘事勢之弛緩其所擧行乃如是周遮今日諸臣之擧措雖曰件件欠誠敢於似此干科亦或彌縫乎其間彼犯別無所減彼心亦無所暴則時方詣閤請對之臺諫抑何委折許捧避嫌殆若杜言路然者其罪不可不問當該捧入承旨卽令該府開坐拿問捧口招俾頹例知有朝廷亦有臺閣可也
정조 18년
傳于閔昌爀曰不爲仕進承旨許遞與未差之代前望單子入之待下批牌招察任
정조 18년
閔昌爀啓曰同副承旨李魯述拿問事命下矣依定式遞差傳旨捧入之意敢啓傳曰知道
정조 18년
承旨前望單子入之林蓍喆金履翼落點
정조 18년
蔡弘履啓曰諸承旨有稟達事來詣閤外請對矣傳曰承批足矣豈敢請對乎苟欲請對又何以門限爲之乎斯速退去
정조 18년
閔昌爀啓曰持平鄭晩錫獻納沈鏗正言李肇源有稟達事來詣閤外請對矣傳曰豈可酬應請對之意知入
정조 18년
鄭致淳啓曰獻納沈鏗旣已詣閤請對之後誤聽下敎輕先出去揆以事體誠極未安從重推考何如傳曰生疎所致不可無飭遞差
정조 18년
傳于閔昌爀曰非不知生疎重其事之意有處分前判書具庠敍用
정조 18년
傳于洪仁浩曰王言如綸其出如綍則其可不信乎句語中涉禁循例捧入承旨一倂罷職下義禁府推考左承旨左副承旨新入遞差玉堂從當處分堂箚改修呈納則當賜批以此分付承旨前望單子入之待下批牌招察任
정조 18년
承旨前望單子入之蔡弘履洪仁浩閔昌爀李集斗南公轍鄭致淳落點
정조 18년
傳于閔昌爀曰承旨房仍都承旨爲禮房
정조 18년
李集斗啓曰卽者副校理沈奎魯副修撰朴崙壽謂有情勢陳疏徑出原疏纔已退却矣所當直捧禁推傳旨而與與無端徑出有異推考警責何如傳曰雖與臺諫稍異貽羞則均矣爲先遞差
정조 18년
副修撰前望單子入之吳泰賢落點
정조 18년
南公轍啓曰卽者義禁府都事來言判府事朴宗岳今方待命於金吾門外云係是大臣去就敢啓傳曰知道
정조 18년
南公轍啓曰卽者中樞府錄事來言判府事朴宗岳以爲卽伏見聖批辭敎截嚴不勝萬萬震懍求死不得走伏金吾門外恭俟鈇鉞之誅云係是大臣去就敢啓傳曰勿待命事傳諭
정조 18년
傳于閔昌爀曰新進注書擧條書入之遲滯萬萬駭然仕進三假官一倂汰去
정조 18년
宋冕載汰去代以鄭取善爲假注書
정조 18년
曺錫中汰去代以柳遠鳴爲假注書
정조 18년
傳于洪仁浩曰當該注書汰去
정조 18년
閔昌爀啓曰合辭方張之時兩司當爲備員未差之代政官牌招開政差出待下批仍卽牌招何如傳曰允待開門牌招開政
정조 18년
南公轍以兵曹言啓曰去春三朔能麽兒考講時都摠府經歷李宜秀訓鍊院副正李熙變主簿李潤文武臣兼宣傳官鄭治臣等一次不通都摠府都事李雨龍訓鍊院僉正李得遠主簿金永勉金成鉉黃相轅朴東旭崔錫元武臣兼宣傳官黃仁燁柳可源金思喆高景洙李宅懋崔岦李基岳元永厚孔學周李彦炲部將崔聖甲守門將姜熙文等二次不通竝依定式從重推考何如傳曰允
정조 18년
南公轍以都摠府言啓曰今日入直內三廳武兼禁軍及軍兵等中日習射事標信啓請命下矣雨勢如此不得爲之之意敢啓傳曰知道
정조 18년
閔昌爀以刑曹言啓曰因本曹都囚徒過齋後嚴治次首犯一漢外保放事命下矣依下敎首犯羅將金德柱仍前嚴囚其餘吳得聖嚴漢一權大興金仁泰崔國瑞金仁壽秦春起宋昌興韓得基朱宇光李得良鄭世煌等十二名竝保放之意敢啓傳曰知道首犯羅將嚴刑充軍其餘諸隷各別嚴杖放送可也
정조 18년
閔昌爀以義禁府言啓曰李錫夏尹淑基李義彬李殷昌李廷年等杖一百收贖告身盡行追奪竝功減一等各杖九十收贖奪告身四等照律草記批旨內旣曰俱有實病不可歸之於不然而其不能扶到門外言送懸頉自有其罪依照律以公罪勘放可也事命下矣李錫夏尹淑基李義彬李殷昌李廷年等各杖九十以公罪收贖之意敢啓傳曰知道
정조 18년
義禁府啓目義禁府都事申翼顯原情云云傳旨內辭緣泛稱遲晩刑推得情何如判付啓除刑推議處爲良如敎又啓目加平前郡守申思益原情云云問目內辭緣泛稱遲晩所當請刑是乎矣曾經都摠都事勿爲請刑載在大典通編議處何如判付啓依允
정조 18년
兵曹判書鄭昌順疏曰伏以臣厚沐恩波猥玷崇顯固知衰朽之質無復陳力之望而職忝嘗藥義在盡瘁只欲自效其保護之誠依近於耿光之下餘生志願斯爲滿足斷斷此心已灰榮塗不料中權復除之命迺在親享入齋之日臣於是職一再忝叨夙著蔑效尙多餘愧顧其任則事務之煩殷視前愈加論其人則菲才之衰落到今益耗前旣不堪今又奚論去就一節已無可言而時値淸齋疏籲旣阻荐違嚴召義分是懼雖不得不副急冒膺陪參大享而必遞之義則參前倚衡不待臣辭之畢伏想聖明亦有以諒之矣且臣目下私義尤有所難安者臣本門族單寒立朝者無幾而族姪民始方帶摠戎之任臣又更忝本兵之長雖曰袒免之親與同堂有異摠帥之職比兩局差輕其爲將任則同而軍務則一也同時竝據近例甚罕以國體則苟艱在私心則懍剔此臣所以承命增惶循分靡寧尤不容一日之冒居者也朝登診筵略暴衷情拙澁之辭未格崇聽退歸之後益復抑鬱玆陳前席未畢之懷仰冀仁天曲遂之恩伏乞聖慈諒臣危迫之懇遞臣本兵之任以安私分以重官方不勝大願臣無任云云答曰省疏具悉卿其勿辭行公
정조 18년
吏曹參判丁範祖疏曰伏以臣四五年來手之所觸足之所蹈罔非罪戾無職不溺有事皆僨而最是銓地一步卽臣陷身之坎穽耳臣天賦疎憒神識衰耗差擬享官事體至重而不知審愼留儲闕窠法例可據而罔念遵守此外隨事聾瞽觸境昏錯負罪之端不可勝紀伏蒙聖明俯垂矜察誨責則如慈父之敎子涵貸則如仁天之覆物前後薄勘莫非恩造不然臣之無此身已久矣區區私義惟當退伏鄕廬歌頌聖澤以少效御結之報矣迺者恩敍遽降衆罪俱滌仍有除命問其職則又是銓銜也臣四體靡措五官失守不省驚汗之浹衣也昔四岳之告帝堯曰試可乃已夫不知其人之可不可則不得不試之以事旣試之而明知其不可則不得不已之臣於銓職凡幾試而幾不可也夫銓職公器之至重者也以至不可之人試之以至重之職可已而不已其勢必至於僨敗臣之犯罪滅身固不足恤其如公器之玷汚朝廷之恥辱何哉伏況大僚陳箚臚列滿紙至有自引之擧此又臣難冒大防也噫臣之有罪無罪臣實自知其曰破壞政例臣固自訟之不暇規責之至有不敢辭至謂蔑公濟私則恐非着題百餘年來專擅銓權通塞取捨壹循好惡世道日敗有識憂歎臣雖無狀豈忍爲此甘歸一轍哉惟是仰體恢蕩之化略行疏導之政竊附羲易裒多益寡之義則臣誠有之公私之辨明者當知臣固不能受而爲罪也雖然臣之昏謬無狀如上所陳而決不可以復廁周行官職去就大關廉防凡有人言法當引避而大僚之言又如是峻發目下情地實無冒昧趨承之望伏想聖明亦已俯燭其實狀矣況臣宿病每値換節之際輒復加劇而今春尤甚眞元旣渴血脈漸縮前傷脚部轉覺酸痛戶庭之內行步須人外感乘虛發作無時胃絶痰塞飮啖全廢委頓床笫氣息綿綴雖欲擔舁登途進伏京邸仰暴危懇而其勢末由玆敢遙憑縣道冒陳辭章臣罪至此尤合萬殞伏乞聖明亟命鐫削臣見職仍飭選部勿復檢擬以重公器以安私分千萬幸甚臣無任云云答曰省疏具悉卿其勿辭上來行公
정조 18년
行都承旨蔡弘履坐行左承旨李集斗坐右承旨洪仁浩坐直左副承旨南公轍坐右副承旨鄭致淳坐直同副承旨尹致性坐注書鄭文始仕直李垿病假注書李弘達仕事變假注書鄭馦仕
정조 18년
鄭致淳啓曰卽者中樞府錄事來言判府事朴宗岳以爲雖伏承勿待命之敎而有罪未勘轉益惶懍不敢晏然退歸仍伏金吾門外恭俟鈇鉞之誅云矣敢啓傳曰勿待命事遣史官傳諭
정조 18년
同副承旨閔昌爀啓曰今者南海縣荐棘罪人金鍾秀加律事置之之命此何事耶前後三司臚列已多固不待架疊而彼疏中數三轉語無難下筆於不忍言不敢道之地以若知遇以若地望有何不滿於今日之朝廷而乃敢爲此蔑倫敗常之擧乎明其罪暴其心然後次第用法者誠如聖敎而將心之誅其法甚嚴則帶得不滿不平於言意之外者此非將心而何亦豈非明其罪暴其心之明證乎王章不可撓屈君綱在所振勵則金鍾秀之尙今假息未卽處斷實是腐心痛骨之不足今何可反緩已發之律致稽同聲之討乎臣實忠憤所激按住不得不能留待肅命敢以草草數語瀝盡腔血伏乞還寢姑置之命亟允臺臣之請夬擧次第應行之典以爲靖世道而勵臣分之地無任千萬血祝之至傳曰獨啓故重臣李潭後初有之例有難循例賜批矣
정조 18년
柳遠鳴汰去代以朴宗京爲假注書
정조 18년
尹致永汰去代以申星模爲事變假注書
정조 18년
傳于洪仁浩曰右承旨入侍
정조 18년
傳于南公轍曰左副承旨入侍
정조 18년
洪仁浩啓曰前假注書李弘達仍察廳任何如傳曰允
정조 18년
傳于洪仁浩曰推考房承旨入侍
정조 18년
傳于洪仁浩曰詣閤承旨入侍
정조 18년
傳于鄭致淳曰不當奏之前例敢使承旨入稟當該承旨罷職兩司下吏令刑判刑推一次
정조 18년
傳于洪仁浩曰當該臺臣遞差
정조 18년
傳于鄭致淳曰現告承旨遞差工議避罪承旨下義禁府推考
정조 18년
以水原留守趙心泰狀啓陸島人姜貴才拯活人命論賞一款令該曹稟處事傳于鄭致淳曰拯活人姜貴才帖加今日政成給監色沙格等卽爲下送本地方俾勿更爲使用事分付之意回諭湖西尙多未運船隻豈可一日弛心乎帥臣事不足說雖以道臣言之若知宵旰之念其可袖手一任其水使及差員乎令廟堂申加嚴飭湖西則擧行無狀海西則近二千數利泊於兩旬之內無一臭載宜有弦韋之政其中最效勞邑校營裨使之指名後錄狀聞水軍等蠲役事分付黃海水使
정조 18년
傳于洪仁浩曰旣異於昨日登筵之人則鱗次入來酬應苦矣今日政新除臺諫玉堂陸續入來者遞差
정조 18년
鄭致淳以兵曹言啓曰本曹堂上只有判書一人替直無人參判參議參知未差之代今日政以在京無故人差出待下批牌招推移入直之地何如傳曰允
정조 18년
有政吏批判書金思穆進參判丁範祖在外參議未差右承旨洪仁浩進啓曰大丘判官今當差出而本府以營下劇邑物衆地大素稱難治不可不擇差他道及同道有聲績未準朔守令竝擬何如傳曰允
정조 18년
以金履翼爲吏曹參議閔台爀爲大司憲金履成爲大司諫李秉喆爲執義李廷顯李景溟爲掌令任希存爲持平沈興永爲獻納李相璜爲副校理李錫夏爲副修撰金載瓚爲兵曹參判朴宗來爲兵曹參議金載翼爲兵曹參知趙宗鉉爲內贍提調吳錫齡爲禮曹正郞柳肅之爲繕工副奉事兵曹參議金載翼參知朴宗來鄭昌耆爲大丘判官
정조 18년
兵批判書鄭昌順進參判金履成入直參議金載翼參知閔昌爀病右副承旨鄭致淳進副護軍崔重圭副司直具庠趙宗鉉洪明浩林蓍喆宋鍈金履翼沈鏗沈奎魯副司果朴崙壽李之聃僉知李晉秀李宅觀以上單付
정조 18년
吏批再政以金鍒爲居昌縣監
정조 18년
李集斗以吏批言啓曰咸興判官洪喜榮辭朝之後謂有身病今至屢朔一向掩留無意赴任其在事體萬萬未安罷黜何如傳曰允
정조 18년
三政以南麟耉爲咸興判官具忠元爲宜寧縣監兵曹參判金履成除授單付事承傳
정조 18년
兵曹口傳政事副司直金載瓚
정조 18년
申星模汰去代以鄭馦爲事變假注書
정조 18년
持平鄭晩錫正言李肇源伏閤啓曰噫嘻荐棘罪人金鍾秀負犯至重斷案已具三司之聲討旣嚴一國之大論方張而惟以齋日之連値尙稽當律之亟加群情抑鬱日甚一日惟顒俟傳旨之頒下不惟不卽頒下乃反有置之之命臣等伏不勝愕眙之忱前席爭執而終靳兪音求對經宵而未承批旨衷情轉激相率陳籲伏願亟寢昨日傳旨置之之命一以伸王章一以洩輿憤焉答曰勿煩
정조 18년
持平鄭晩錫校理尹悌東副校理李相璜正言李肇源修撰鄭東觀伏閤再啓曰噫彼荐棘罪人金鍾秀之尙今假息於覆載之間者其可曰國有三尺之典乎從前罪惡之貫盈已不可容貸而至若向來凶疏包藏語意至悖義理則惟意背馳國是則甘心角勝保護聖躬臣節之當然而日以飾詐呼籲慈宮人情之固然而謂之做錯何莫非臣子所不忍言所不忍提而渠乃忍言忍提顯加詆斥略無忌憚夫於敵以下猶不敢忍於不忍之地況爲人臣子忍於莫重莫嚴之地者豈非人彝斁而王綱隳乎思之凜然言之寒心以若負犯尙稽當律天討未行輿情愈激而荐棘傳旨姑置之命遽下於此際臣等實不勝憂歎憤菀之忱相率聯籲仰請反汗又蒙勿煩之敎國無法則已罪止島置有若尋常罪犯之薄施懲畏者然古今天下寧有是哉伏願亟寢傳旨置之之命使懲討之大論得以繼發夬伸王章焉答曰勿煩
정조 18년
持平鄭晩錫校理尹悌東正言李肇源修撰鄭東觀伏閣三啓曰臣等聯陳再啓恭俟允兪之音又承勿煩之敎臣等相顧愕眙益不勝抑鬱之至噫金鍾秀之罪犯至重關係莫大則其不可一刻容貸也明矣夫其自陷罪戾屢干王章而惟我聖明以容物之仁推好生之德旣拯之又活之者凡幾遭矣苟有秉彝之天者其所以愛戴而報效之者宜有倍於他人而奈其悖性難改將心自露至於今番凶疏而極矣以渠疏中數三句語論之忍提不忍提之事肆然濡筆旨意閃忽下語陰譎帶得無限不平不滿之意於言外者昭然難掩其所以不平不滿於保護庭籲之擧者抑何心腸卽此一款已是斷案夫何待渠罪之盡明而方可置辟也哉今不惟當律之不加反與蒙允之啓而遽有姑置之命王章安得以夬伸輿憤安得以少洩伏願聖明廓揮乾斷亟收姑置之命暫借方寸之地俾得以罄竭所懷按例加律焉答曰勿煩
정조 18년
傳于洪仁浩曰新除授兵曹參判牌招察任昨今李肇源等擧措之偸鈴嚼竽豈非前諫長之罪人乎兩日守閤果誠心乎怵威乎正言李肇源爲先遞其職下囚王府施以竄逐之律持平鄭晩錫之隨衆巽軟亦極無狀削職放逐鄕外
정조 18년
傳于洪仁浩曰坐直承旨入侍
정조 18년
傳于李集斗曰左相箚批咸判事傳敎有誤書處當該承旨從重推考朝紙使之改書出
정조 18년
傳于李集斗曰左議政箚子入之
정조 18년
鄭致淳以兵曹言啓曰依下敎弘文館書吏金澤潤決棍十度之意敢啓傳曰知道
정조 18년
洪仁浩以義禁府言啓曰開城府慰諭御史帶率軍官前宣傳官李石求卽其松都地方定配事承傳啓下矣李石求卽其地方開城府定配而以承傳內辭意具罪目依例發遣府羅將卽爲押送配所之意敢啓傳曰知道
정조 18년
義禁府啓目前承旨李勉兢徐美修兪漢寧等矣王言如綸其出如綍則其可不信乎句語中涉禁循例捧入竝推考罪各笞五十收贖解見任別敍私罪奉敎依允以公罪勘放李勉兢兪漢寧功減一等徐美修功議各減一等爲良如敎
정조 18년
義禁府啓目前承旨李魯述原情云云傳旨內辭意發問目嚴問則其所納供專事漫漶泛稱遲晩究厥情狀萬萬痛駭所當請刑是白乎矣曾經侍從勿爲請刑載在大典通編上裁何如判付啓職由生疎未及周旋而然亦旣勘罪分揀放送爲良如敎
정조 18년
左議政金履素箚曰伏以臣於昨日賓筵伏承聖敎之下於三司者憂菀之極非不欲力請反汗而只緣言辭之拙訥以致衷情之未達顧亦日勢漸晩煩聒是懼齎志而退訖玆耿耿有臣如此實合死罪噫嘻痛矣金鍾秀之負犯何如也關係何如也忍所不忍將心彰露疏語之窮凶斷案已成則罪豈有不明設心之至憯路人皆知則心豈有可暴以其心之無一分之可貸故論其罪則雖萬戮而有餘是誠覆載之所不容王章之所必加凡今日北面於殿下之庭者孰不欲沬血致討夬覩典刑之亟施而特以加律之啓拘於格例尙未推到於應行之典而至於昨日之後則竝與已蒙允之荐棘而歸於中寢之地義理自此而晦塞刑政自此而解弛凶醜有跳踉之漸憂虞無可定之時不審聖明何爲而有此失當之擧也若以其曾在大官不得設鞫而徑先用法或欠審克則此亦有不然者夫情迹之有可疑者雖非大官固不害於求生必死以寓聖人欽恤之政而今鍾秀以其心之所萌以其手而投疏則滿紙凶言全篇悖說卽渠之眞贓也渠之輸款也初豈有可問之端亦豈有未吐之情哉惟當亟揮乾斷以伸天討豈可使之伈伈延拖不思所以少洩神人之憤哉至於臺閣諸臣之守閤求對徹宵至午而未蒙召接尙靳允兪恐有歉於大聖人轉圜之盛德此莫非群下欠誠之罪而如臣忝叨大官者益不勝其愧悚噫天綱不可太恢也公議不當久遏也伏乞聖明竝加三思克盡優容之道仍命收還昨下辭敎以爲次第懲討之方以幸世道以副輿情俾我君君臣臣之大防不至斁塞不勝幸甚云云答曰省箚具悉卿懇昨筵言辭之未罄今又有文字之替陳卿謂詞感而理奪文字勝於言辭歟昨何草草今何耽耽此則竊爲之惑焉無論若此若彼蔽一言曰非吝于彼寧失於不經此正欽哉欽哉惟刑之恤哉卿須諒之仍傳曰此批答遣史官傳諭
정조 18년
校理尹光普尹悌東副校理高宅謙修撰鄭東觀等箚曰伏以臣等卽伏見傳敎下者有荐棘罪人金鍾秀傳旨姑置之命殿下何爲此萬萬過中之擧也噫彼鍾秀以不逞之心犯無將之罪肆然投匭旨意凶悖保護聖躬臣分之所當然而乃敢曰飾詐庭籲聯達彝性之所罔然而歸之以做錯忍於不忍無所不至何其蔑倫干紀至此之極也夫懲討之法不出於誅心與執跡而已渠之負犯非但將心之已著抑亦凶跡之畢露從前貫盈之罪惡固不可一刻容貸而今番凶疏卽渠斷案背馳義理角勝國是顯肆詆斥略無顧忌其窮凶絶悖之狀殆是載籍之所未有則尙今假息於覆載之間者此莫非群下不誠之罪而合啓旣允傳旨久靳畢竟有姑置之命此豈所仰望於聖明者哉臣等衷情所激按住不得相率求對未蒙賜接聚首徊徨罔知攸措玆敢短箚聯籲伏願亟寢傳旨姑置之命仍卽判下俾得加律以伸王法以洩輿憤焉近日以來懲討不嚴玩愒成習朝者賓對承聞姑置之命則旣得方寸之地固當齊聲爭執不得請則不退而乃敢泯默無言隨衆進退今日三司諸臣事誠萬萬駭然臣等謂今日入侍不言三司竝施譴削之典宜矣云云答曰省箚具悉矣
정조 18년
甲寅四月初六日卯時上御重熙堂右承旨入侍時右承旨洪仁浩記事官李垿記注官安經心記事官吳泰曾以次進伏訖上命書傳敎曰承旨房仍右承旨爲推考房命退承史以次退出
정조 18년
甲寅四月初六日辰時上御重熙堂詣閤承旨入侍時右承旨洪仁浩記事官鄭文始記注官安經心記事官吳泰曾以次進伏訖上曰所謂臺諫之伏閤若是草率其可成說乎注書之書入聞亦遲滯云當該注書汰去仁浩曰兩司旣已伏閤傳啓則行公玉堂所當聯參而謂以箚批之未承不得來參事甚未安行公諸玉堂竝推考何如上曰依爲之校理尹光普副校理高宅謙似因衰病所致竝許遞可也出擧條仍命退諸臣以次退出
정조 18년
甲寅四月初六日申時上御重熙堂推考房承旨入侍時右承旨洪仁浩記事官鄭文始記注官安經心記事官吳泰曾以次進伏訖上曰承旨前望單子入之待下批牌招察任出榻敎上曰未肅拜兵曹堂上許遞前參議閔昌爀仍任牌招入直出榻敎命仁浩書公事判付訖仍命退承史以次退出
정조 18년
甲寅四月初六日申時上御重熙堂坐直承旨入侍時右承旨洪仁浩記事官鄭文始記注官安經心吳泰曾以次進伏訖上命書傳敎曰昨日處分在於登筵之時筵席未畢之懷退而求對不許留在閤外替陳文字李肇源等事揆以臺體似然其外三司之一齊煩聒致煩酬應寧有如許分義乎以此意嚴飭三司更勿煩聒又命書傳敎曰辭朝守令之過放榜下去以其家之與他家自別別施絜矩之政而其代不容一刻曠官之代則今因達判事聞之尙不下去云焉有如許紀綱名以守令辭朝後四朔滯留而爲銓長者噤不一言催促迄無一番草記牧民所重姑含是揆以國體萬萬寒心惜乎廟堂亦無皁白又有此辭敎之致煩豈可但以叢脞言念舊自念舊事面自事面咸興判官洪喜榮訖今逗遛委折付之該曹處置吏曹判書金思穆爲先從重推考守令去就廟堂主之如未登筵雖以草記趁卽爲之古例則然自今申明少除宵旰之酬應事言于廟堂仍命退諸臣以次退出
정조 18년
行都承旨蔡弘履坐行左承旨李集斗坐直右承旨洪仁浩坐左副承旨南公轍坐右副承旨鄭致淳坐同副承旨尹致性坐直注書鄭文始仕直李垿病假注書李弘達仕事變假注書鄭馦仕
정조 18년
洪仁浩啓曰大司憲執義掌令一員持平二員未差掌令李景溟在外監察茶時之意敢啓傳曰知道
정조 18년
尹致性啓曰禁衛營將官來言今日本營軍兵日次私習云矣敢啓傳曰知道
정조 18년
尹致性啓曰御營廳將官來言今日本廳軍兵日次私習云矣敢啓傳曰知道
정조 18년
蔡弘履啓曰臣弘履依定式進詣香室奉審香祝櫃祝板袱子則精潔之意敢啓傳曰知道
정조 18년
蔡弘履啓曰來十一日輪對日次矣敢啓傳曰爲之
정조 18년
蔡弘履啓曰來十一日專經文臣殿講日次矣敢啓傳曰待下敎
정조 18년
洪仁浩啓曰來十一日朝參日次矣敢啓傳曰停
정조 18년
傳于洪仁浩曰左承旨右承旨入侍
정조 18년
傳于洪仁浩曰知敦寧老病人許遞
정조 18년
傳于洪仁浩曰直提學金載瓚批下矣內閣牌招故相每思之以其未盡用也此人立朝望三行年滿五亞卿陞秩亦近十年知敦寧除授
정조 18년
吏曹口傳政事知敦寧單金載瓚
정조 18년
傳于洪仁浩曰左議政箚子入之
정조 18년
傳于洪仁浩曰內閣講製文臣旣抄啓在外者令內閣申飭上來待上來後入稟以爲今月內試取之地
정조 18년
傳于南公轍曰留院公事入之
정조 18년
尹致性以議政府言啓曰前佐郞崔光泰藝文館檢閱吳泰曾雖年滿一體抄啓事命下矣別單書入之意敢啓傳曰知道其中鄭文始李垿俱以舊榜時在堂后竝拔之今榜之某某遺珠雖未知之如黃基天李東萬之屢次高等於御考之券習知詞賦筆翰一體抄啓可也
정조 18년
鄭致淳以禁衛營言啓曰本營哨官朴思勉身病甚重勢難察任改差何如傳曰允
정조 18년
鄭致淳以御營廳言啓曰本廳中軍申㬚身病甚重勢難察任改差何如傳曰允
정조 18년
洪仁浩以刑曹言啓曰義禁府羅將金德柱嚴囚草記批旨內首犯羅將嚴刑充軍其餘諸隷各別嚴杖放送事命下矣首犯羅將金德柱嚴刑一次後咸鏡道慶源府充軍定配卽爲押送其餘羅將吳得聖嚴漢一權大興金仁溙崔國瑞金仁壽秦春起宋昌興韓得基朱宇光李得良鄭世煌等各嚴杖一百放送之意敢啓傳曰知道
정조 18년
洪仁浩以義禁府言啓曰前持平鄭晩錫放逐鄕外事承傳啓下矣鄭晩錫放逐鄕外之意敢啓傳曰知道
정조 18년
洪仁浩以義禁府言啓曰前正言李肇源下囚王府施以竄逐之律事承傳啓下矣李肇源全羅道長興府竄逐而以承傳內辭意具罪目依例發遣府羅將押送配所何如傳曰以昨與再昨擧措論之止於嶺海薄竄多見在堂老人之面也年少好地處旣叨言地則宜勉事君以實之義始焉手脚之忙亂中焉擧止之顚錯末乃如醉之談語多不擇雖曰嚴討其言何以槪意而孚格乎以愛欲生之意爲指矯革之路有此竄逐以此批旨渠處曉諭後發配可也
정조 18년
領議政洪樂性箚曰伏以昨伏見咸興判官洪喜榮處分傳敎誠不勝萬萬惶恧罔知措躬之所臣之衰癃昏憒日甚一日似此微細之事應行之例亦未能覺察周旋以致上煩提飭私心悚懍固無可言而其於壞國體隳朝綱尤當如何且況事在族屬而不能敎飭任其掩留竟犯蔑法之科此尤臣難贖之愆也以公以私罔非臣罪慙惶之極短箚自列伏乞聖明亟賜斥退以幸國事仍降威罰以安私分焉云云答曰省箚具悉卿懇文敬直派科甲初出於七世百餘年之後而是榜何榜其家誰家記舊而識慶嗣孫甄職俾聳瞻聆則渠當怵感含畏隨事小心以答朝家之恩眷而犯科如彼譴何不及此雖微官之事大有關於國綱安得不致慨於廟堂況卿乎然遂事也卿須安心視事仍傳曰此批答遣史官傳諭
정조 18년
左議政金履素箚曰伏以臣登筵而未竭聲討之忱陳箚而復犯瀆擾之誅由前由後只切懍蹙及奉聖批誨諭丁寧曲垂匪怒之敎俾爲知恥之方臣百回莊誦以感以愧實不勝顔騂而汗逬也噫今日變怪之層生刑政之寬弛何莫非如臣無似忝叨大官始未逆節終莫力討之致則不誠之罪臣實爲首雖荷聖度之包容益切私心之隕越此際又伏奉昨日之所下傳敎以守令赴任之屢朔稽滯十行聖敎誨責備至噫守宰去就民事攸關其所察飭責在廟堂而因循抛置旣無一言之促赴又未按例而論罪似此應行之事猶且矇不照管仰煩憂勤之聖念有臣如此將焉用彼鎭日煩聒非不知猥越之爲罪而滿心惶蹙無地自容不得不冒入文字冀蒙威罰伏乞聖明亟勘臣不職之罪以肅朝綱以警具僚千萬幸甚云云答曰省箚具悉卿懇昨敎不過體例間事亦及於領相箚批豈必深引卿其安心勿辭視事仍傳曰此批答遣史官傳諭
정조 18년
內閣直提學金載瓚疏曰伏以天眷大東景休滋至我慈殿慈宮寶齡躋高慶溢宗祊思推區宇臣以積年憂蟄之蹤亦不勝歡忭攢祝之至仍伏念臣獲罪神天荐罹愍凶三歲未周父母繼沒揆以彝情理必滅死而頑忍偸活視息尙存月日莫追禮防有限二十七月之制居然已訖如臣不孝實天地間一人耳巾經雖除痛冤益切惟願歸守松楸以卒此生少寓孺慕之情迺殿下不忘簪履之舊特命收錄除旨聯翩臣手擎華誥五內如崩欲愬悲哀而實不知何以爲說也噫先臣立朝二十有八年孤立守正不求不撓在家而恬謹自持處公而精白爲操以是而受知聖明位至上相竟能全此身心生順沒寧蓋其知遇而成就之者一則君恩也二則君恩也及其臨革猶以未報君恩諄諄語臣齎恨而逝而況又特達之恩亦及身後隱卒則若曰孝哉友于藉手事君賜酹則若曰懇懇忠愛髮皓心赤宸翰如綸誄列無憾十行所頒百世必徵先臣之志事本末可以不朽來裔泉塗有知必當掩泣而在臣心銘鏤之感當復如何也噫臣俯仰此世更無所爲孝之至矣移孝爲忠昔人有言追先臣未卒之志酬殿下莫報之恩卽臣今日之願而臣又逖違香案五載于今矣戀軒傾陽物性亦然臣雖迷甚不泯者存耳每在直堊之中尙結宸陞之夢今於新命之下豈不欲行不候屨進瞻耿光而第臣哀恨在中榮祿匪心抑情從仕實非私分之所忍出者臣爲子不肖事親無狀生焉而養不能承志病焉而藥不得盡誠至於喪祭之節卽送死之終事而亦不免事事遺憾無往非痛臣每念及此心肝欲摧惸惸含恤無所控告古所謂不如死久矣者卽臣之情事也惟將斷置此生不齒恒人爲沒身自贖之道而已今何忍彯纓拖紳復進仕路只圖一身之榮耀哉玆敢抆血陳情仰呼於天地父母之前伏乞聖慈哀其心而憐其言特許解免俾得以少伸至哀焉臣無任云云答曰省疏具悉先卿曩時之完人近世之賢輔未易多覯其可忘之卿其勿辭行公
정조 18년
甲寅四月初七日辰時上御重熙堂左承旨右承旨入侍時行左承旨李集斗右承旨洪仁浩記事官鄭文始記注官安經心記事官吳泰曾以次進伏訖上曰領相箚子入之出榻敎賤臣承命持入命集斗書批答上敎仁浩曰日記未修正數抄出使之不多日內修納可也命集斗書公事判付仍命退承史以次退出
정조 18년
甲寅四月初七日辰時上御重熙堂左副承旨入侍時左副承旨南公轍記事官鄭文始記注官安經心記事官吳泰曾稟事閣臣一提學鄭民始以次進伏訖上命公轍書公事判付訖上敎民始曰有何稟達之事民始曰營戶左右契移屬本營之後巡廳軍門巡邏不爲照管故其間亦不無弊端此後則本營入直校卒中別定夜巡以爲警察事定式施行之意分付軍色何如上曰依爲之民始曰各色捧下文書只以別付料一人句檢校準不無疎漏之慮此後則各色文書各其監官與別付料眼同句檢較準竝爲着名着銜以爲考據之地何如上曰依爲之民始曰摠廳麻田屯田土外有折受山麓周圍頗廣自是禁養之地而自該廳不能着實檢飭材木皆被偸斫店戶亦多盤據將至童濯之境近來材木絶貴之時此等處空棄亦甚可惜移屬本營以爲各別禁養之地何如上曰依爲之民始曰本營軍兵之奉足預下者還下各軍門後所受奉足移納本營以爲充報之地而些少之物追後捧納亦甚苟簡此後置之何如上曰依爲之出擧條仍命退諸臣退出
정조 18년
行都承旨蔡弘履坐行左承旨李集斗坐右承旨洪仁浩坐左副承旨李益運奉命在外右副承旨鄭致淳坐直同副承旨尹致性坐直注書鄭文始仕李垿病假注書李弘達仕直事變假注書鄭馦仕
정조 18년
鄭致淳以都摠府言啓曰今日入直內三廳武兼禁軍及軍兵等中日習射請出標信傳曰知道
정조 18년
鄭致淳啓曰禁衛營將官來言今日本營軍兵日次私習云矣敢啓傳曰知道
정조 18년
鄭致淳啓曰御營廳將官來言今日本廳軍兵日次私習云矣敢啓傳曰知道
정조 18년
傳于鄭致淳曰知敦寧入侍
정조 18년
傳于李集斗曰筵敎不卽傳之致煩微稟極爲駭然當該入侍承旨遞差
정조 18년
傳于蔡弘履曰承旨前望單子入之
정조 18년
兵曹口傳政事行副司直南公轍副司果崔光泰金近淳權晙副司正徐俊輔曺錫中李勉昇柳台佐洪樂浚柳遠鳴金熙洛尹致永具得魯宋冕載申絢鄭取善姜浚欽洪命周黃基天李東萬
정조 18년
以京畿監司徐龍輔狀啓全義縣監金思羲還官之路爲廣州沙斤川店漢輩侵逼詬辱罔有紀極而地方官右袒店漢不爲嚴處揆以事體萬萬駭然廣州府尹林道浩爲先罷黜其罪狀令攸司稟處事傳于洪仁浩曰侍從鎭將之向於船中受困猶謂大關紀綱又有此守令見困於店漢者尤豈不駭愕乎許多蔑綱凌分巧湊於本道若此不已守令邊將何以行於道路乎何時之事今始登聞節節玩愒若此宜其道內人之不畏法卿則爲先從重推考該府尹亦守令則乃反右袒店漢可謂常情之外罷黜輕矣削其職名此後諸道更有如許之事道伯守令焉逭重勘令廟堂嚴飭
정조 18년
以忠淸監司李亨元狀啓海美縣定配罪人李仁千見失當該前縣監申啓文罪狀令攸司稟處事傳于洪仁浩曰時倅除拜旣在昨臘則昨臘見失之囚近半年之後諉罪前官者近來廉防有如許矣前官現告勿施道臣推考時縣監宋民載改差令該府考律草記該邑不但自來難治而已宜擇其代令該曹口傳各別擇差待下批當日下送俾捧稅裝運無曠官之弊
정조 18년
吏曹口傳政事以柳殷鉉爲海美縣監
정조 18년
鄭致淳以都摠府言啓曰今日入直內三廳武兼禁軍及軍兵等中日習射事標信啓請命下矣雨勢如此不得爲之之意敢啓傳曰知道
정조 18년
鄭致淳以兵曹言啓曰同知中樞府事沈渡舟閔進卿吳彦邦崔有鼎李震禧黃時懋柳涬李以德洪治九嚴重昌洪世鳳金慶兌李國老金鼎瑞田厚蕃金昌九趙昌大金麒壽金聲律金永碩李昌根金尙天徐潤澤僉知中樞府事申李周遠南宮昊兪德洙李憲鐸李漢邴李昌復李哲秀姜協一鄭斗煥姜建一李澤龍洪鼎權吳敬麟權壽松趙彦基姜時揚金台周加設五衛將韓景琦張聖佐洪寅祚忠壯衛將安復和俱以老病之人或肅謝或在外未上來竝依例減下慶熙宮衛將高殷泰病難供職呈狀乞遞輪番之任不可久曠改差何如傳曰允
정조 18년
洪仁浩以義禁府言啓曰竄逐罪人李肇源發配草記批旨內以昨與再昨擧措論之止於嶺海薄竄多見在堂老人之面也年少好地處旣叨言地則宜勉事君以實之義始焉手脚之忙亂中焉擧止之顚錯末乃如醉之談多不擇雖曰嚴討其言何以槪意而孚格乎以愛欲生之意爲指矯革之路有此竄逐以此批旨渠處曉諭後發配可也事命下矣謹以批旨內辭意罪人李肇源處曉諭後卽爲發配之意敢啓傳曰知道
정조 18년
洪仁浩以義禁府言啓曰李勉兢徐美修兪漢寧等各笞五十收贖解見任別敍照律公事判付內以公罪勘放事命下矣李勉兢兪漢寧功減一等徐美修功議各減一等竝以公罪收贖之意敢啓傳曰知道
정조 18년
甲寅四月初八日辰時上御重熙堂左副承旨入侍時左副承旨南公轍記事官鄭文始記注官安經心記事官吳泰曾知敦寧金載瓚以次進伏訖上敎載瓚曰歲月易矣今日見卿益切念舊之意守制之節豈不聞知而見卿顔貌差勝於所聞爲之可幸載瓚曰頑忍不滅復登前席下情不勝似幸矣上曰自今以後可以頻見矣命公轍書判付仍命退諸臣以次退出
정조 18년
甲寅四月初八日巳時上御重熙堂右承旨入侍時右承旨洪仁浩假注書李弘達記注官安經心記事官吳泰曾以次進伏訖上曰海美縣監宋民載之赴任在昨年臘月乎仁浩曰昨年臘月除職而赴任則在今年正月矣上曰雖在正月今幾至半年而乃反推諉於前官是豈成說乎仍命仁浩讀公事書判付上敎賤臣曰汝之課射今爲幾巡對曰因下敎當習射千巡而今旣射三百巡而未射者爲七百巡矣命書傳敎曰今夜弛禁命退承史以次退出
정조 18년
行都承旨蔡私履坐行左承旨李集斗坐右承旨洪仁浩坐直左副承旨李益運奉命在外右副承旨鄭致淳坐同副承旨尹致性坐直注書鄭文始仕直李垿病假注書李弘達仕事變假注書鄭馦仕
정조 18년
藥房提調鄭昌順副提調蔡弘履啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 18년
洪仁浩啓曰大司憲執義掌令一員持平二員未差掌令李景溟在外監蔡茶時之意敢啓傳曰知道
정조 18년
洪仁浩啓曰卽見全羅監司李書九啓本則靈巖郡竄配罪人李喆模發配時配所邑名初不知委於本道只使書吏押送云莫重發配公事有此大段做錯事未前有萬萬未安當該堂上從重推考何如傳曰允